जनकौर में दो गुटों के बीच खूनी संघर्ष सर्जन डॉ. पीयूष समेत सात लोग घायल
जिलामुख्यालयके समीपवर्ती जनकौर में जमीनी विवाद को लेकर दो पक्षों में जमकर खूनी संघर्ष हुआ। घटना में दोनों पक्षों से करीब सात लोग बुरी तरह लहुलुहान हो गए। वारदात में रीजनल अस्पताल ऊना के सर्जन डॉ. पीयूष नंदा उसके तीन साथी भी लहुलूहान हुए हैं। जबकि दूसरे पक्ष की ओर से तीन लोगों को चोंटे पहुंची हैं। सभी को उपचार के लिए रीजनल अस्पताल में भर्ती करवाया गया है।
वहीं पुलिस ने सभी घायलों के बयान दर्ज कर क्रॉस केस दर्ज कर जांच शुरू कर दी है। मिली जानकारी के मुताबिक शुक्रवार सुबह जनकौर में डॉ. एसके नंदा अपने बेटे डॉ. पीयूष नंदा और अन्य लोगों में रोबिन सैणी निवासी अरनियाला, सर्वजीत निवासी रामपुर प्रवीण निवासी ऊना के साथ पहुंचे। जहां उनकी जमीन के साथ लगते खेत का मालिक डंगा लगा रहा था। इस डंगे को लेकर पंचायत पुलिस में भी डॉ. एसके नंदा द्वारा शिकायत दी गई थी। दोनों पक्षों में डंगा निर्माण को लेकर विवाद हुआ। जिसके बाद डॉ. एसके नंदा पुलिस की सहायता के लिए ऊना थाना चले गए। जबकि डॉ. पीयूष अन्य लोग मौके पर रहे। इसी बीच दूसरे पक्ष से हुई गरमा-गर्मी मारपीट में बदल गई। मौके पर पहुंचे एक दर्जन से अधिक लोगों ने डॉ. पीयूष नंदा समेत उनके साथियों पर हमला कर दिया। हमले में डॉ. पीयूष के सिर पीठ पर चोटे आई हैं, जबकि उनके एक साथी रोबिन की टांग फैक्चर हुई है। इस हमले में दूसरे पक्ष के भी तीन लोगों में पवन कुमार, हजारी लाल अमित निवासी भड़ोलियां कलां को चोटें आई हैं। सभी का मेडिकल क्षेत्रीय अस्पताल करवाया जा रहा है। एसपी अनुपम शर्मा ने बताया कि पुलिस ने दोनो पक्षों के बयान दर्ज कर क्रॉस केस दर्ज कर लिया है। मेडिकल रिपोर्ट आने के बाद अगामी कार्रवाई अमल में लाई जाएगी। उन्होंने बताया कि दूसरे पक्ष से नरेश कुमार ने डॉ. नंदा के खिलाफ एफआईआर दर्ज करवाई है।
मारपीट में घायल हुआ रॉबिन सैणी।
मारपीट में घायल डॉ. पीयूष नंदा।
hin_Deva hin_Deva hin_Deva awa_Deva awa_Deva